Ένας άντρας μόνος

Το Ένας άντρας μόνος (πρωτότυπος τίτλος: A Single Man) είναι αμερικανική δραματική ταινία του 2009, βασισμένη στο μυθιστόρημα με τον ίδιο τίτλο από τον Κρίστοφερ Ίσεργουντ. Η σκηνοθεσία είναι του Τομ Φορντ, ο οποίος κάνει το σκηνοθετικό του ντεμπούτο. Πρωταγωνιστεί ο Κόλιν Φερθ, ο οποίος έλαβε υποψηφιότητα για Βραβείο Όσκαρ Καλύτερου Ηθοποιού για την ενσάρκωση του Τζορτζ Φάλκονερ, ενός καταθλιπτικού ομοφυλόφιλου Βρετανού καθηγητή πανεπιστημίου που κατοικεί στη Νότια Καλιφόρνια το 1962.

Η ταινία έκανε πρεμιέρα στις 11 Σεπτεμβρίου 2009 στο 66ο Διεθνές Φεστιβάλ Κινηματογράφου της Βενετίας. Μετά την προβολή του στο 34ο Διεθνές Φεστιβάλ Κινηματογράφου του Τορόντο, η Weinstein Company την επέλεξε για τη διανομή στις Ηνωμένες Πολιτείες και τη Γερμανία. Μια αρχική περιορισμένη διανομή στις Ηνωμένες Πολιτείες ξεκίνησε στις 11 Δεκεμβρίου 2009 και αργότερα προκρίθηκε για τα 82 Βραβεία Όσκαρ με μια μεγαλύτερη διανομή στις αρχές του 2010.

Πλοκή
Στις 30 Νοεμβρίου 1962, ένα μήνα μετά την κρίση στην Κούβα, ο Τζορτζ Φάλκονερ είναι ένας μεσόκοπος Άγγλος καθηγητής πανεπιστημίου που κατοικεί στο Λος Άντζελες. Ο Τζορτζ ονειρεύεται ότι συναντά το άψυχο σώμα του επί χρόνια συντρόφου του, Τζιμ, στο σημείο του τροχαίου ατυχήματος που στοίχισε τη ζωή του Τζιμ πριν από οχτώ μήνες. Αφού ξυπνάει, ο Τζορτζ αρχίζει να παραμιλά αναφέροντας τον πόνο και την κατάθλιψη στα οποία έχει πέσει μετά τον θάνατο του Τζιμ αλλά και την πρόθεσή του να αυτοκτονήσει εκείνο το ίδιο βράδυ.

Ο Τζορτζ λαμβάνει ένα τηλεφώνημα από την αγαπημένη του φίλη Τσάρλι η οποία προβάλλει την αλαζονεία του απέναντί της αλλά και τη δυστυχία του γενικότερα. Ο Τζορτζ οργανώνει τη μέρα του βάζοντας τις υποθέσεις του σε μια σειρά και εστιάζοντας στην ομορφιά των μεμονωμένων γεγονότων, με την πίστη ότι έτσι βλέπει τα πράγματα για τελευταία φορά. Κατά καιρούς θυμάται τη δεκαεξάχρονη σχέση του με τον Τζιμ.

Κατά τη διάρκεια της ημέρας του στο πανεπιστήμιο ο Τζορτζ έρχεται σε επαφή με έναν μαθητή, τον Κένι Πόττερ, ο οποίος δείχνει ένα ενδιαφέρον για τον Τζορτζ και παραβλέπει τα συμβατικά όρια στη συζήτηση φοιτητή-καθηγητή. Ο Τζορτζ δημιουργεί μια απροσδόκητη σχέση με έναν Ισπανό επιβήτορα, τον Κάρλος. Εκείνο το βράδυ ο Τζορτζ συναντά την Τσάρλι για δείπνο. Αν και αρχικά διασκεδάζουν χορεύοντας και θυμούνται τα παλιά, η επιθυμία της Τσάρλι για μια στενότερη σχέση με τον Τζορτζ και η αποτυχία της να καταλάβει τη σχέση αυτού με τον Τζιμ εξαγριώνει τον Τζορτζ.

Ο Τζορτζ πηγαίνει σε ένα μπαρ και διαπιστώνει ότι ο Κένι τον έχει ακολουθήσει. Πίνουν αρκετά ποτά, μεθούν υπερβολικά και τελικά επιστρέφουν στο σπίτι του Τζορτζ όπου συνεχίζουν να πίνουν. Ο Τζορτζ λιποθυμά και ξυπνάει στο κρεβάτι με τον Κέννι να κοιμάται στο καναπέ του σαλονιού. Ενώ παρακολουθεί τον Κένι, ο Τζορτζ ανακαλύπτει ότι ο Κένι είχε κοιμηθεί με το όπλο του προκειμένου να αποτρέψει τον Τζορτζ από το να αυτοκτονήσει. Ο Τζορτζ κλειδώνει το όπλο σε ένα συρτάρι, καίει τα σημειώματά του περί αυτοκτονίας και με μια φωνή που ακούγεται στο βάθος εξηγεί ότι έχει ανακαλύψει ξανά την ικανότητα "να αισθάνεται αντί να σκέφτεται". Καθώς ειρηνεύει με τη θλίψη του, ο Τζορτζ παθαίνει καρδιακή προσβολή και πεθαίνει.

Διανομή ρόλων
ΗθοποιόςΡόλοςΚόλιν Φερθ Τζορτζ ΦάλκονερΤζούλιαν Μουρ Σαρλότ (Τσάρλι)Μάθιου ΓκουντΤζιμΝίκολας ΧουλτΚένι ΠόττερΓιον ΚορταχαρέναΚάρλοςΠολέτ ΛαμόριΆλβαΡάιαν ΣίμπκινςΤζένιφερ ΣτρανκΠολ ΜπάτλερΚρίστοφερ ΣτρανκΆαρον ΣάντερςΤομ ΣτρανκΛη ΠέιςΓκραντ ΛέφανυΈριν ΝτάνιελςΜπανκ ΤέλλερΑλίν ΒέμπερΛόιςΓκίνιφερ Γκούντγουινκυρία ΣτρανκΤέντυ Σίαρςκύριος Στρανκ
Ο Τζον Χαμ κάνει τη φωνή του Χάρολντ Άκερλυ. Είναι ένας ξάδερφος του Τζιμ που τηλεφωνεί στον Τζορτζ για να τον ενημερώσει για τον θάνατο του συντρόφου του. 

 Παραγωγή 
Ο σχεδιαστής μόδας Τον Φορντ, όντας σκηνοθέτης για πρώτη φορά, χρηματοδότησε τον εαυτό του. Η ταινία δίνει έμφαση στον πολιτισμό της δεκαετίας του 1960, ενώ η παραγωγή έγινε από την ίδια ομάδα που σχεδίασε την ταινία Mad Men για την τηλεόραση και τοποθετείται χρονικά στην ίδια περίοδο. Ο πρωταγωνιστής του Mad Men Γιον Χαμ έχει μια φωνητική συμμετοχή ως ο ξάδερφος του εραστή του Τζορτζ. Το σπίτι όπου στην ταινία κατοικεί ο χαρακτήρας του Τζορτζ σχεδιάστηκε το 1948 από τον Τζον Λώτνερ και είναι το πρώτο σπίτι στο οποίο έζησε ο ίδιος ο Λώτνερ.

Η ταινία γυρίστηκε μέσα σε 21 ημέρες.

 Βραβεία 
Η ταινία ήταν υποψήφια για το βραβείο του Χρυσού Λέοντα στο 66ο Διεθνές Φεστιβάλ Κινηματογράφου της Βενετίας και κέρδισε τον Queer Λέοντα. Ο Κόλιν Φερθ έλαβε το βραβείο Βόλπι Καλύτερου Άνδρα Ηθοποιού σε αυτό το Φεστιβάλ Κινηματογράφου, για την ερμηνεία του στην ταινία. Έλαβε ένα βραβείο BAFTA Καλύτερου Ηθοποιού σε πρωταγωνιστικό ρόλο. Ο Φερθ ήταν επίσης υποψήφιος για Χρυσή Σφαίρα και βραβείο Όσκαρ Καλύτερου Ηθοποιού. Για την ερμηνεία της, η Τζούλιαν Μουρ ήταν υποψήφια για Χρυσή Σφαίρα Β' Γυναικείου Ρόλου. Η ταινία έλαβε το πρώτο βραβείο από το Βέλγικο Συνδικάτο των Κριτικών Κινηματογράφου.

Στις 14 Ιανουαρίου 2010, η ταινία ήταν υποψήφια και τελικά κέρδισε το βραβείο Εξαιρετικής Ταινίας με ευρεία κυκλοφορία στα 21α τηλεοπτικά βραβεία GLAAD.

 Παραπομπές 

 "A Single Man (12A)"
 Anne Thompson (November 20, 2009). "Sixteen Questions for A Single Man's Tom Ford"
 Fleming, Michael; Swart, Sharon (September 14, 2009). "Weinsteins engage Single Man"
 Brown, Lane (December 10, 2009). "Don Draper Revealed as Single Man's Bearer of Bad News"
 Holson, Laura M. (December 2, 2009). "Tom Ford: Design Director"
 Malkin, Marc (September 24, 2008). "Tom Ford Looking to Single Out Some Mad Men"
 "A Tale of Two Trailers: The De-Gaying of A Single Man"
 "Julianne Moore on the De-Gaying of A Single Man" 
 Voss, Brandon (December 9, 2009). "Colin Firth: Singled Out"
 Vilensky, Mike (November 7, 2013). "Harvey Weinstein Explains A Single Man's Marketing, Sort of"
 Alexander Ryll (2014). "Essential Gay Themed Films To Watch, A Single Man"
 Rabin, Nathan (December 10, 2009). "A Single Manreview"
 Ebert, Roger (December 23, 2009). "A Single Manreview" 
 Ide, Wendy (September 11, 2009). "A Single Man at Venice Film Festival" 
 "Gay Entertainment Report: Ford's Single Man Wins Queer Lion"
 "66th Venice International Film Festival Official Awards"
 "63rd British Academy Film Awards – Leading Actor"
 "A Single Man, Grand Prix 2011 de l'UCC" (στα γαλλικά)
 "21st Annual GLAAD Media Awards – English Language Nominees"
 Περαιτέρω μελέτη 
 Summers, Claude J. (February 1, 2010). "A Single Man: Ford's Film / Isherwood's Novel"

 Εξωτερικοί σύνδεσμοι 




 2009 interview with director Tom Ford on A Single Man at CharlieRose.com

Κατηγορία:Ταινίες του 2009
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές δραματικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σχετικά με εκπαιδευτικούς
Κατηγορία:Σκηνοθετικό ντεμπούτο σε ταινίες
Κατηγορία:Ταινίες γυρισμένες στο Λος Άντζελες
Κατηγορία:Ταινίες με θέμα την κατάθλιψη
Κατηγορία:Ταινίες με θέμα την αυτοκτονία